Torleiv Høien

Torleiv Høien (født 27. april 1939) er en norsk professor i spesialpedagogikk ved Universitetet i Stavanger. Han har særlig arbeidet med lesevansker og dysleksi.

Høien tok i 1967 hovedfag i pedagogikk ved Universitetet i Oslo. I 1980 avla han dr.philos.-graden ved Universitetet i Bergen på et arbeid om dysleksi. I 1983 avla han på nytt doktorgraden, denne gang fil.dr.-graden ved Linköpings universitet. Han arbeidet som lærer i grunnskolen og som forsker og lærer ved Lærerhøgskolen i Stavanger, senere Høgskolen i Stavanger og Universitetet i Stavanger. Høien var sentral i etableringen av Senter for leseforskning, opprettet i 1989 ved Høgskolen i Stavanger. I ti år var han senterets leder.«Høien slått til ridder», Universitetet i Stavanger, 28. august 2007.

Gjennom firmaet Logometrica AS markedsfører Høien lesetester til bruk i diagnostisk arbeidet med personer som har dysleksi og andre lesevansker.«Familie med ord i årene», Jærbladet, 20. juni 2012, s. 8–9. 

Kongen utnevnte i 2007 Høien til ridder av 1. klasse av St. Olavs Orden for «innsats innenfor fagområdet dysleksi».«Utnevnelser til St. Olavs Orden», kongehuset.no, 22. august 2007.

 Referanser 

Kategori:Norske pedagogikkprofessorer
Kategori:Riddere av 1. klasse av St. Olavs Orden
Kategori:Fødsler i 1939